2019 yil 13 may kuni Samarqand tumani Yangijoy mahallasida yashovchi 41 yoshli N.T. mast holda uyida oilaviy janjal tufayli mast holda bo‘lgan rafiqasi 40 yoshli Sh.A.ning yuzi, boshi va badanining turli joylariga qo‘llari va chinni idish bilan urib jarohat yetkazgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, natijada Sh.A. olgan tan jarohatlari tufayli vafot etgan. N.T. qo‘lga olingan. Holat yuzasidan jinoyat ishi qo‘zg‘atilib, tergov harakatlari olib borilmoqda.